
DR.31.10.2013 61 

  
 1630 

Jadi saya rasa itu sahaja apa yang saya hendak sampaikan. Saya ucapkan terima 
kasih. Sekali lagi saya mengucapkan terima kasih kepada Tuan Yang di-Pertua kerana 
memberi peluang kepada saya. Saya ucapkan tahniah dan syabas kepada kerajaan kerana 
membentangkan Bajet 2014 ini. Mudah-mudahan ia akan sampai dan dapat dimanfaatkan 
kepada rakyat jelata dan juga pelaksana-pelaksana, please do something about it. 
Janganlah sampai banyak kena tanya dengan Ketua Audit Negara lagi. Saya minta semua 
dilaksanakan demi untuk manfaat kepada rakyat jelata. Dari sini, Ahli Parlimen Limbang 
menyokong Bajet 2014. Terima kasih.  

Timbalan Yang di-Pertua [Datuk Ronald Kiandee]: Yang Berhormat Lanang. 

4.30 ptg.  

Puan Alice Lau Kiong Yieng [Lanang]: Terima kasih Tuan Yang di-Pertua 

kerana memberi peluang kepada saya untuk membahaskan usul Bajet 2014 di Dewan yang 
mulia ini.  

Tuan Yang di-Pertua, pada pendapat saya, Laporan Ketua Audit Negara 
merupakan kad laporan bagi kerajaan setiap tahun. Akan tetapi, saya amat kecewa kerana 
kerajaan tidak memandang berat terhadap isu-isu yang dibangkitkan oleh laporan tersebut. 
Setiap tahun, kita dapat laporan bahawa banyak barang yang dibeli dengan harga yang 
tidak munasabah. Rakyat tidak dapat menerima alasan bahawa itu bukan rasuah tetapi 
hanya membeli barangan dengan harga yang lebih mahal. Kalau lebih mahal beberapa sen 
atau beberapa ringgit, saya rasa rakyat dapat terima. Akan tetapi selalunya, terlampau 
mahal dan berkali-kali ganda mahal. Siapakah yang perlu bertanggungjawab? Akhirnya, 
rakyat yang perlu menanggung keborosan dan kegiatan yang tidak bertanggungjawab ini. 
Saya berharap, kerajaan perlu mengambil tindakan tegas supaya perkara tersebut tidak 
akan berulang lagi untuk menjimatkan duit rakyat dan mengukuhkan keyakinan rakyat dan 
menjaga imej dan kredibiliti sektor awam.  

Isu kedua adalah mengenai charge bekalan elektrik. Di Sarawak, syarikat elektrik 
adalah syarikat SESCO Berhad. Adakah kerajaan sedar bahawa masalah-masalah yang 
dialami oleh ramai rakyat di Sarawak baru-baru ini? Ramai rakyat ditukarkan meter elektrik 
mereka dan kemudian menerima bil elektrik yang mengejutkan. Mereka dituduh mencuri 
elektrik dan perlu membayar bil yang tinggi. Apabila mereka tidak mampu membayar bil-bil 
tersebut, bekalan elektrik akan dipotong atau diputuskan. Bagi mereka yang benar-benar 
mencuri elektrik, memang patut dihukum atau memang patut membayar bil tersebut tetapi 
masih banyak yang tidak mencuri elektrik tetapi didakwa secara tiba-tiba. Siapakah yang 
dapat membela nasib golongan ini? Adakah Kerajaan Persekutuan dapat memberi 
keprihatinan dan melihat ke dalam isu ini untuk menyelamatkan mangsa-mangsa yang tidak 
bersalah ini? 

Tuan Yang di-Pertua, semasa Pilihan Raya Umum Ke-13, Barisan Nasional dalam 
manifestonya telah berjanji bahawa Bantuan Rakyat 1Malaysia (BR1M) sebanyak RM500 
akan dinaikkan kepada RM1,200. Akan tetapi dalam Bajet 2014, BR1M hanya dinaikkan ke 
RM650 atau RM700. Ramai rakyat asyik bertanya, mengapa hanya RM700? Semasa 
kerajaan berjanji untuk menaikkan BR1M ke RM1,200, kerajaan tidak berjanji untuk 
memotong subsidi minyak dan memansuhkan subsidi gula. Walaupun RM650 diberi, ia 
hanya RM1.78 sen sehari. Duit ini tidak cukup untuk membeli satu liter minyak diesel yang 
berharga RM2 seliter. Kalau satu keluarga seramai lima orang, berapa seorang dapat? 35 
sen sahaja. 35 sen hanya cukup untuk segelas air suam di kedai kopi. Tidak cukup untuk 
teh Cina pun.   

Tambahan pula, kerajaan menambah bebanan rakyat apabila subsidi gula 
dimansuhkan dalam Bajet 2014. Alasan Perdana Menteri adalah untuk kebaikan rakyat dan 
juga kehidupan seks. Saya rasa ini adalah alasan yang mengecewakan kerana bukan 
sahaja orang dewasa yang makan gula, budak-budak juga makan gula. Kek hari jadi, kuih-
muih dan kek-kek musim perayaan juga menggunakan gula yang banyak. Pemansuhan 
subsidi gula akan mengakibatkan kenaikan harga ke atas roti, kuih-muih dan kek, ‘kopi O’' 
dan sebagainya. Hari ini... 

Tuan Manivannan a/l Gowindasamy [Kapar]: [Bangun] 

Timbalan Yang di-Pertua [Datuk Ronald Kiandee]: Yang Berhormat Kapar 

bangun, Yang Berhormat.   



1630. Jadi saya rasa itu sahaja apa yang saya hendak sampaikan. Saya ucapkan terima kasih. Sekali lagi saya mengucapkan terima kasih kepada Tuan Yang di-Pertua kerana memberi peluang kepada saya. Saya ucapkan tahniah dan syabas kepada kerajaan kerana membentangkan Bajet 2014 ini. Mudah-mudahan ia akan sampai dan dapat dimanfaatkan kepada rakyat jelata dan juga pelaksana-pelaksana, please do something about it. Janganlah sampai banyak kena tanya dengan Ketua Audit Negara lagi. Saya minta semua dilaksanakan demi untuk manfaat kepada rakyat jelata. Dari sini, Ahli Parlimen Limbang menyokong Bajet 2014. Terima kasih. Timbalan Yang di-Pertua [Datuk Ronald Kiandee]: Yang Berhormat Lanang. 4.30 ptg. Puan Alice Lau Kiong Yieng [Lanang]: Terima kasih Tuan Yang di-Pertua. kerana memberi peluang kepada saya untuk membahaskan usul Bajet 2014 di Dewan yang mulia ini. Tuan Yang di-Pertua, pada pendapat saya, Laporan Ketua Audit Negara merupakan kad laporan bagi kerajaan setiap tahun. Akan tetapi, saya amat kecewa kerana kerajaan tidak memandang berat terhadap isu-isu yang dibangkitkan oleh laporan tersebut. Setiap tahun, kita dapat laporan bahawa banyak barang yang dibeli dengan harga yang tidak munasabah. Rakyat tidak dapat menerima alasan bahawa itu bukan rasuah tetapi hanya membeli barangan dengan harga yang lebih mahal. Kalau lebih mahal beberapa sen atau beberapa ringgit, saya rasa rakyat dapat terima. Akan tetapi selalunya, terlampau mahal dan berkali-kali ganda mahal. Siapakah yang perlu bertanggungjawab? Akhirnya, rakyat yang perlu menanggung keborosan dan kegiatan yang tidak bertanggungjawab ini. Saya berharap, kerajaan perlu mengambil tindakan tegas supaya perkara tersebut tidak akan berulang lagi untuk menjimatkan duit rakyat dan mengukuhkan keyakinan rakyat dan menjaga imej dan kredibiliti sektor awam. Isu kedua adalah mengenai charge bekalan elektrik. Di Sarawak, syarikat elektrik adalah syarikat SESCO Berhad. Adakah kerajaan sedar bahawa masalah-masalah yang dialami oleh ramai rakyat di Sarawak baru-baru ini? Ramai rakyat ditukarkan meter elektrik mereka dan kemudian menerima bil elektrik yang mengejutkan. Mereka dituduh mencuri elektrik dan perlu membayar bil yang tinggi. Apabila mereka tidak mampu membayar bil-bil tersebut, bekalan elektrik akan dipotong atau diputuskan. Bagi mereka yang benar-benar mencuri elektrik, memang patut dihukum atau memang patut membayar bil tersebut tetapi masih banyak yang tidak mencuri elektrik tetapi didakwa secara tiba-tiba. Siapakah yang dapat membela nasib golongan ini? Adakah Kerajaan Persekutuan dapat memberi keprihatinan dan melihat ke dalam isu ini untuk menyelamatkan mangsa-mangsa yang tidak bersalah ini?. Tuan Yang di-Pertua, semasa Pilihan Raya Umum Ke-13, Barisan Nasional dalam manifestonya telah berjanji bahawa Bantuan Rakyat 1Malaysia (BR1M) sebanyak RM500 akan dinaikkan kepada RM1,200. Akan tetapi dalam Bajet 2014, BR1M hanya dinaikkan ke RM650 atau RM700. Ramai rakyat asyik bertanya, mengapa hanya RM700? Semasa kerajaan berjanji untuk menaikkan BR1M ke RM1,200, kerajaan tidak berjanji untuk memotong subsidi minyak dan memansuhkan subsidi gula. Walaupun RM650 diberi, ia hanya RM1.78 sen sehari. Duit ini tidak cukup untuk membeli satu liter minyak diesel yang berharga RM2 seliter. Kalau satu keluarga seramai lima orang, berapa seorang dapat? 35 sen sahaja. 35 sen hanya cukup untuk segelas air suam di kedai kopi. Tidak cukup untuk teh Cina pun. Tambahan pula, kerajaan menambah bebanan rakyat apabila subsidi gula dimansuhkan dalam Bajet 2014. Alasan Perdana Menteri adalah untuk kebaikan rakyat dan juga kehidupan seks. Saya rasa ini adalah alasan yang mengecewakan kerana bukan sahaja orang dewasa yang makan gula, budak-budak juga makan gula. Kek hari jadi, kuih- muih dan kek-kek musim perayaan juga menggunakan gula yang banyak. Pemansuhan subsidi gula akan mengakibatkan kenaikan harga ke atas roti, kuih-muih dan kek, 'kopi O'' dan sebagainya. Hari ini... Tuan Manivannan a/l Gowindasamy [Kapar]: [Bangun]. Timbalan Yang di-Pertua [Datuk Ronald Kiandee]: Yang Berhormat Kapar. bangun, Yang Berhormat.